Diari Oficial de la Generalitat Valenciana


Sumari del DOGV 6844, del 21-08-2012 (2012/8068)

ORDE 12/2012, de la Conselleria d'Agricultura, Pesca, Alimentació i Aigua, per la qual es modifica l'Orde d'11 de maig de 1990, de la Conselleria d'Agricultura i Pesca, per la qual es regula la concessió del títol d'Agrupació de Defensa Sanitària en el Territori de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/08/16/12/dof/vci/html**

### Dades del document

Número de DOGV
:   6844

Data del DOGV
:   21-08-2012

Secció del DOGV
:   I. DISPOSICIONS GENERALS

Número del document
:   2012/8068


Data del document
:   16-08-2012

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Ordre

Anàlisi jurídica

 Descriptors 

:   * ramat
    * sanitat animal
    * agrupació de productors agraris
    * legislació

ORDE 12/2012, de la Conselleria d'Agricultura, Pesca, Alimentació i Aigua, per la qual es modifica l'Orde d'11 de maig de 1990, de la Conselleria d'Agricultura i Pesca, per la qual es regula la concessió del títol d'Agrupació de Defensa Sanitària en el Territori de la Comunitat Valenciana. [2012/8068]  
La sanitat animal és un factor molt important en les explotacions ramaderes per:  
- Influir directament en la rendibilitat d'estes.  
- Ser un factor que limita en molts casos la comercialització dels animals i els seus productes.  
- Contribuir a l'obtenció d'aliments segurs per al consumidor.  
  
En la pràctica s'ha demostrat que quan els titulars d'explotacions ramaderes actuen de manera coordinada, els èxits que s'obtenen en este aspecte són més grans, per això a la Comunitat Valenciana es va promulgar l'Orde d'11 de maig de 1990, de la Conselleria d'Agricultura, Pesca i Alimentació, que regula la concessió del títol d'Agrupació de Defensa Sanitària en el Territori de la Comunitat Valenciana.  
Després d'esta orde es va promulgar la Llei 6/2003, de 4 de març, de la Generalitat, de Ramaderia de la Comunitat Valenciana, que en l'article 83 establix que la conselleria competent reconeixerà com a agrupacions de defensa sanitària les entitats associatives, dotades de personalitat jurídica, constituïdes per titulars d'explotacions ramaderes que manegen animals de la mateixa espècie o d'espècies afins i que tinguen com a objecte el desplegament d'un programa sanitari en comú dirigit a millorar el nivell productiu i sanitari.   
En l'àmbit estatal, l'any 2011, es va aprovar el Reial Decret 842/2011, de 17 de juny, pel qual s'establix la normativa bàsica de les agrupacions de defensa sanitària i es crea i regula el registre nacional d'estes. Este reial decret és normativa bàsica d'acord amb el que preveu la seua disposició final primera.  
L'article 3 de l'esmentat reial decret permet les autoritats competents establir un àmbit territorial o un cens ramader diferent del que es disposa en esta, en funció del sistema productiu, de la grandària de les explotacions o de les peculiaritats existents en una zona determinada.   
  
En l'elaboració d'esta disposició han sigut consultats els sectors afectats.  
Per tot això, a proposta del director general de Producció Agrària i Ramaderia,  
  
  
ORDENE  
  
Article únic. Modificació de l'article tercer de l'Orde d'11 de maig de 1990, de la Conselleria d'Agricultura, Pesca i Alimentació, per la qual es regula la concessió del títol d'Agrupació de Defensa Sanitària en el Territori de la Comunitat Valenciana  
L'apartat a de l'article tercer de l'Orde d'11 de maig de 1990, de la Conselleria d'Agricultura, Pesca i Alimentació, regula la concessió del títol d'Agrupació de Defensa Sanitària en el Territori de la Comunitat Valenciana, que queda redactat com seguix:  
a) L'àmbit territorial de les associacions de defensa sanitària i cens mínim a agrupar per estes serà:  
1. L'àmbit territorial de les ADSG de remugants serà provincial i haurà d'integrar, almenys, el 20% del cens d'una de les espècies per a la qual estan autoritzades en una de les comarques en què estiga implantada.  
2. Per a la resta de les ADSG, l'àmbit territorial serà provincial i haurà d'integrar, almenys, el 20% del cens de l'espècie per a la qual està autoritzada en una de les comarques en què estiga implantada.  
3. En el cas d'aquelles espècies o orientacions productives el nombre d'explotacions de les quals a la Comunitat Valenciana no superen el nombre de 50, l'àmbit pot ser autonòmic, sempre que reunisquen, almenys, el 50% del cens autonòmic per a l'espècie o orientació productiva de la qual es tracte.  
4. En el cas de l'espècie apícola, donades les característiques de les seues explotacions l'àmbit d'estes pot ser autonòmic sempre que reunisquen, almenys, el 20% del cens autonòmic per a esta espècie, en cas contrari l'àmbit serà provincial amb un cens mínim del 20% del cens de l'espècie apícola en una de les comarques en què estiga implantada.  
  
  
  
DISPOSICIÓ ADDICIONAL  
  
Única. Incidència pressupostària  
El compliment i posterior desplegament d'esta orde no podrà tindre cap incidència en la dotació dels capítols de gasto assignats a la conselleria en la data de publicació d'esta i, en tot cas, hauran de ser atesos amb els mitjans personals i materials de la conselleria per raó de matèria.  
  
  
DISPOSICIÓ TRANSITÒRIA   
  
Única. Terminis d'adequació de les ADSG ja autoritzades   
Les associacions de defensa sanitària ramadera que es troben autoritzades en el moment de l'entrada en vigor de la present orde disposaran d'un termini màxim de sis mesos per a la seua adaptació als requisits previstos en esta orde. Si transcorregut este termini no s'ha procedit a la dita adaptació, la direcció general competent podrà declarar extingit el seu reconeixement.  
  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de la publicació en el Diari Oficial de la Comunitat Valenciana.  
  
València, 16 d'agost de 2012  
  
La consellera d'Agricultura, Pesca, Alimentació i Aigua,  
MARITINA HERNÁNDEZ MIÑANA


Còpia Permalink ELI